O'zbekistonliklar uchun Haj mavsumi qachondan boshlanishi ma'lum bo'ldi

O'zbekistonliklar uchun Haj mavsumi 18 iyun kuni boshlanib, 31 iyul kuni yakunlanadi. Bu haqda Musulmonlar idorasi axborot xizmati xabar berdi.
Ma'lum bo'lishicha, O'zbekiston ziyoratchilari 18 iyun kuni “Uzbekistan Airways” aviakompaniyasining havolaynerlari orqali Saudiya Arabistoniga parvoz qiladi. Safarga jo'nash aviaqatnovlari shu yil 30 iyuniga qadar davom etadi.
Ziyoratchilar mamlakatning 7 ta hududi: Toshkent, Namangan, Samarqand, Qarshi, Buxoro, Urganch va Nukus shaharlaridan tashish reja qilingan. Barcha reyslar to'g'ridan-to'g'ri Madina shahriga amalga oshiriladi.
Ma'lumot uchun, joriy yil 14-31 iyul kunlari esa ziyoratchilarimiz ushbu mamlakatdan yurtimizga olib kelinadi.
Avvalroq O'zbekistonliklar uchun Haj safari to'lovi salkam ikki barobarga oshirilgani haqida xabar berilgandi.